मृत महिला बिंदुमती देवी पत्नी सत्यदेव पांडेय अहरौला थाना क्षेत्र के खजुरी गांव की रहने वाली थी। महिला का पुत्र 14 जून की सुबह अपने दरवाजे पर झाड़ू लगा रहा था। जिस पर राजाराम पांडेय ने मना किया। इसीबीच दोनों परिवारों में विवाद उत्पन्न हो गया, मारपीट में राजाराम पांडेय (57) पुत्र मूलचंद, अरविंद पांडेय (38) पुत्र मूलचंद, सरोज मिश्र (24) पुत्र शिवनाथ, शकुंतला (50) पत्नी शिवनाथ घायल हो गए। जबकि इन लोगों ने दूसरे पक्ष की वृद्ध महिला विंदुमती को मारपीटकर घायल कर दिया। घटना के बाद पुलिस मौके पर पहुंची और विंदुमती के परिजनों को गिरफ्तार कर लिया। जबकि विंदुमती का उपचार जिला अस्पताल चल रहा था जहां उसकी रविवार की सुबह मौत हो गई। मौत के बाद विंदुमती के परिजनों में कोहराम मच गया। आक्रोशित ग्रामीण थाने का घेराव कर गिरफ्तारी की मांग करने लगे। जिस पर थानाध्यक्ष ने आश्वासन दिया कि पीएम रिपोर्ट आने के बाद संबंधित धाराओं में मुकदमा दर्ज करके आरोपियों की गिरफ्तारी की जाएगी।